R O M Â N I A
JUDEŢUL HUNEDOARA 
   MUNICIPIUL BRAD
        P R I M A R U L
 Nr. 106/11506/26.07.2022


R E F E R A T   D E   A P R O B A R E 
pentru modificarea și completarea Hotărârii Consiliului Local nr. 141/2021 
privind aprobarea Devizului General actualizat pentru obiectivul de investiții „Eficientizarea energetică a imobilului Ambulatoriu și Dispensar T.B.C. a
 Spitalului Municipiului Brad”, finanțat prin Programul Operațional
 Regional 2014-2020, Axa prioritară 3 – Sprijinirea tranziției către
 o economie cu emisii scăzute  de carbon/OS 3.1 B
 – clădiri publice     
        

	În urma apariției legislației referitoare la ajustarea prețurilor materialelor, respectiv a Ordonanței Guvernului nr. 15/31.08.2021 privind reglementarea unor  măsuri fiscal-bugetare pentru obiectivele/proiectele de investiții finanțate, integral sau parțial, din fondurile publice, aflate în derulare, la data intrării în vigoare a acestei ordonanțe, s-a impus actualizarea valorii Devizelor Generale aferente.
          În prevederile legale menționate anterior s-a încadrat și Contractul de lucrări nr. 39598/09.10.2020 : ”Servicii de proiectare, asistență tehnică din partea proiectantului pe parcursul derulării lucrărilor de execuție și execuție lucrări de eficientizare energetică a imobilului Ambulatoriu și Dispensar TBC a Spitalului Municipal Brad” încheiat cu Asocierea formată din S.C. METALPROD WEST SRL, S.C. COMPACT TEAM CONSTRUCT SRL –  fost S.C. IZVORUL DECEBAL SRL și S.C. DRAGOȘ INSTAL TRUST SRL.
          Ținând cont de cele de mai sus, a fost necesară ajustarea valorilor lucrărilor rămase de executat cu actualizarea prețurilor aferente materialelor, prin aplicarea unui coeficient de ajustare și în baza căruia s-a introdus în contractul de lucrări formula de ajustare prevăzută inițial în Ordonanța Guvernului nr. 15/31.08.2021. 
          Urmare a ajustărilor de preț la materialele de construcții conform prevederilor Ordinului nr. 15/2021, a fost adoptată hotărârea Consiliul Local al Municipiului Brad nr. 141/04.10.2021 și, ulterior, a fost încheiat Actul adițional nr. 3/06.10.2021 prin care a fost stabilit modul de calcul a indicelui pentru ajustarea prețului materialelor de construcții.
           Având în vedere următoarele aspecte: intrarea în vigoare a Ordinului  nr. 1336/2021 pentru aprobarea metodologiei Ordonanței Guvernului nr. 15/2021 privind reglementarea unor măsuri fiscal bugetare prin ajustarea prețurilor aferente materialelor de construcții, urmat de apariția Ordinului nr. 2050/30.12.2021 a AM POR pentru modificarea și înlocuirea Ordinului nr. 1336/2021 privind ajustarea prețurilor în baza O.G. nr. 15/2021 și pentru modificarea Anexei „Ghidul Solicitantului, Condiții Generale pentru accesarea fondurilor în cadrul Programului Operațional Regional 2014- 2020”,  în scopul realizării decontării lucrărilor în continuare, se impune înlocuirea formulei inițiale de ajustare a prețurilor.
Conform prevederilor Cap. III din Ordinul nr. 2050/30.12.2021, ”ajustarea prețurilor se realizează la fiecare solicitare de plată, pe întreaga perioadă de derulare a proiectului, până la finalizarea și recepționarea lucrărilor aferente obiectivelor / proiectelor de investiții, conform prevederilor legale în vigoare la data efectuării recepției, exclusiv pentru restul fizic rămas de executat la data intrării în vigoare a Ordonanței, pe baza situațiilor de lucrări însușite de executant, diriginte de șantier și autoritatea/entitatea contractantă, ca urmare a unei solicitări justificate din partea contractantului”.
             Ca urmare a celor precizate anterior, este necesară încheierea unui nou act adițional la Contractul de lucrări nr. 39598/09.10.2020 prin care se va înlocui formula de ajustare inițială cu formula prevăzută de Ordinul nr. 2050/2021 și completarea articolului  nr. 1 al Hotărârii de Consiliu Local nr. 140/2021 cu următoarea sintagmă: ”conform prevederilor Ordinului nr. 2050/30.12.2021 pentru modificarea și înlocuirea Ordinului nr. 1336/2021 privind ajustarea prețurilor în baza O.G. nr.  15/2021” .
În contextul celor de mai sus am inițiat prezentul proiect de hotărâre prin care am propus modificarea și  completarea H.C.L. nr.  141/2021 privind aprobarea Devizului General actualizat pentru obiectivul de investiții  „Eficientizarea energetică a imobilului Ambulatoriu și Dispensar T.B.C. a Spitalului Municipiului Brad”, finanțat prin Programul Operațional Regional 2014 - 2020, Axa prioritară 3 – Sprijinirea tranziției către o economie cu emisii scăzute de carbon/OS 3.1 B – clădiri publice și-l                                            supun spre dezbatere plenului Consiliului Local  în forma prezentată.
	În susținerea propunerii mele invoc prevederile art. art. 44 alin. 1 din Legea nr. 273/2006 privind finanţele publice locale, cu modificările și completările ulterioare, ale art. 10, alin. 4 lit. c din H.G. nr. 907/2016  privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, ale O.U.G.  nr. 114/2018 privind instituirea unor măsuri în domeniul investițiilor publice și a unor măsuri fiscal – bugetare, modificarea și completarea unor acte normative și prorogarea unor termene, cu modificările și completările ulterioare, ale O.G. nr. 15/2021 privind reglementarea unor măsuri fiscal – bugetare, ale art. 129 alin. 2 lit. d,  alin. 7 lit. n din  O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

